CELEX: 31983R0511
Language: el
Date: 1983-03-02 00:00:00
Title: Κανονισμός (ΕΟΚ) αριθ. 511/83 της Επιτροπής της 2ας Μαρτίου 1983 για την παράταση του χρονικού ορίου που καθόρισε το άρθρο 2 του κανονισμού (ΕΟΚ) αριθ. 330/83 όσον αφορά τα προστατευτικά μέτρα που εφαρμόζονται στις εισαγωγές σταφίδας

Avis juridique important

|

31983R0511

Κανονισμός (ΕΟΚ) αριθ. 511/83 της Επιτροπής της 2ας Μαρτίου 1983 για την παράταση του χρονικού ορίου που καθόρισε το άρθρο 2 του κανονισμού (ΕΟΚ) αριθ. 330/83 όσον αφορά τα προστατευτικά μέτρα που εφαρμόζονται στις εισαγωγές σταφίδας  

Επίσημη Εφημερίδα αριθ. L 057 της 04/03/1983 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 511/83 ΤΗΣ ΕΠΙΤΡΟΠΗΣ  της 2ας Μαρτίου 1983  για την παράταση του χρονικού ορίου που καθόρισε το άρθρο 2 του κανονισμού (ΕΟΚ) αριθ. 330/83 όσον αφορά τα προστατευτικά μέτρα που εφαρμόζονται στις εισαγωγές σταφίδας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 14 παράγραφος 2,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που εφαρμόζονται στην κοινή γεωργική πολιτική (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,  Εκτιμώντας:  ότι ο κανονισμός (ΕΟΚ) αριθ. 330/83 της Επιτροπής (5) τροποποίησε τους συντελεστές που καθόρισε το άρθρο 2 παράγραφος 3 του κανονισμού (ΕΟΚ) αριθ. 2742/82 της Επιτροπής της 13ης Οκτωβρίου 1982 περί εφαρμογής προστατευτικών μέτρων στις εισαγωγές σταφίδας (6)· ότι το άρθρο 2 του κανονισμού (ΕΟΚ) αριθ. 330/83 προβλέπει ότι οι τροποποιημένοι συντελεστές δεν εφαρμόζονται σε ορισμένες περιπτώσεις·  ότι ένας από τους όρους για τη μη εφαρμογή των τροποποιημένων συντελεστών είναι ότι η εισαγωγή πρέπει να γίνει δεκτή από τις τελωνειακές αρχές το αργότερο ως την 1η Απριλίου 1983· ότι η πείρα έχει δείξει ότι η παράταση αυτή δεν επιτρέπει τη σωστή διεκπεραίωση ορισμένων ενεργειών· ότι η παράταση αυτή πρέπει να επεκταθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 330/83 η ημερομηνία « 1η Απριλίου 1983» αντικαθίσταται από την ημερομηνία «1η Μαΐου 1983».  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 2 Μαρτίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 τη 30. 4. 1981, σ. 10.  (3) ΕΕ αριθ. 106 της 30. 10. 1962, σ. 2553/62.  (4) ΕΕ αριθ. L 263 της 19. 9. 1973, σ. 1.  (5) ΕΕ αριθ. L 38 της 10. 2. 1983, σ. 18.  (6) ΕΕ αριθ. L 290 της 14. 10. 1982, σ. 28.